Blomqvist edusti Suomea alle 20-vuotiaiden MM-kilpailuissa vuonna 2021, jolloin hän voitti pronssia. Blomqvist toimi kuitenkin joukkueensa kolmosmaalivahtina ja hän puki ainoastaan pronssiotteluun. Blomqvist edusti Suomea alle 18-vuotiaiden MM-kilpailuissa vuonna 2019, jolloin hän toimi kuitenkin joukkueensa kolmosmaalivahtina, eikä pukenut yhteenkään otteluun. Blomqvist pelasi myös alle 18-vuotiaiden Hlinka Gretzky Cupissa vuonna 2019 sekä World U-17 Hockey Challengessa vuonna 2018, jolloin hän voitti hopeaa. Yhteensä Blomqvist on pelannut 28 poikien maaottelua.